**Oʻzbekistonda fohishalik** noqonuniy , ammo Sovet Ittifoqi parchalanganidan keyin mamlakatda fohishalik kuchayib bordi.  UNAIDS maʼlumotlariga koʻra, 2019-yilda mamlakatda 22 000 ga yaqin fohishalik bilan shugʻullanadiganlar mavjud. Ayollarning aksariyati qashshoqlik tufayli Oʻzbekistonda fohishalik bilan shugʻullangani qayd etilgan.  

Qonun bu borada samarasiz ishlaydi.  Ayrim ichki ishlar xodimlari fohishalarni taʼqib etib, ulardan „jarima puli" undiradilar.   Baʼzida fohishalar qoʻlga tushmaslik uchun huquq-tartibot idoralari xodimlari uchun xabar yetkazuvchi „quloq" sifatida ishlashadi.

OIV
---

Mamlakatda OIV muammosi bor, ammo haqiqiy vaziyat omma uchun nomaʼlum, chunki hukumat muammoni yashirish uchun bu boradagi statistik maʼlumotlarni notoʻgʻri tarzda eʼlon qilmoqda.  Fohishalar ijtimoiy xavflilik nuqtai nazaridan eng xavfli insonlar guruhiga mansubdir va OIV infeksiyasining koʻpayishiga sababchi oʻlaroq ayblangan.   2004-yilda mamlakatda OIV bilan kasallangan 11 000 nafar shaxsning 20 foizini fohishalar tashkil etgan. 

Mijozlar odatda prezervativdan foydalanishni xohlashmaydi. UNAIDSning hisob-kitoblariga koʻra, pul evaziga koʻrsatiladigan fohishalik xizmati mobaynida 50% odamlar prezervativdan foydalanishadi. 2009-yilgi olib borilgan soʻrovlar natijasida, Rossiyaga koʻchib oʻtgan oʻzbek muhojirlarning 95%i fohishalar xizmatidan foydalangani maʼlum boʻldi. Baʼzan ularning jinsiy aloqasi himoya vositalarisiz amalga oshirilgan. Ularning ayrimlari OIV kasalligiga chalingan hamda vatanga qaytgandan soʻng oʻzbek fohishalariga ham yuqtirgan..

2016-yilgi hisob-kitoblariga koʻra, fohishalar orasida OIV tarqalishi darajasi 2,9%ni tashkil qiladi

Qoʻshmachilik
-------------

Oʻzbekiston jinsiy zoʻravonlik, tajovuzga uchragan ayollar va bolalar uchun boshpana davlatdir. Oʻzbek ayollari va yosh bolalari Yaqin Sharq, Yevroosiyo va Osiyoda, shuningdek, mamlakat ichkarisida fohishaxonalar, klublar va turar-joylarda fohishalik savdosi qurboniga aylanmoqda. 

Jinoyat kodeksining 135-moddasi qoʻshmachilik, fohishalikni ham, majburiy mehnatni ham taqiqlab, 3 yildan 12 yilgacha ozodlikdan mahrum etish jazosi berilishini nazarda tutadi. Hukumatning xabar berishicha, 2016-yilda oʻrganib chiqilgan jinoyatlarning 250tasi jinsiy ekspluatatsiya bilan bogʻliq. 

AQSh Davlat departamentining Odam savdosi monitoringi va unga qarshi kurashish boshqarmasi Oʻzbekistonni "2-darajali kuzatuv roʻyxati "davlati qatoriga qoʻydi.

Shuningdek qarang
-----------------

* Sovet Ittifoqidagi fohishalik

Havolalar
---------

1. 1 2 3  „The Legal Status of Prostitution by Country". *ChartsBin*. Qaraldi: 31-yanvar 2018-yil.
2. 1 2 3 4  „Central Asia: HIV Infections Mount In Uzbekistan As Prostitution Rises (Part 2)". *Radio Free Europe/Radio Liberty*. Qaraldi: 18-sentabr 2011-yil.
3. ↑  „Sex workers: Population size estimate - 2019". *www.aidsinfoonline.org*.  UNAIDS. Qaraldi: 19-aprel 2021-yil.
4. ↑  „Uzbekistan: Sex Trade on the Rise". *Institute for War & Peace Reporting*. Qaraldi: 18-sentabr 2011-yil.
5. 1 2 3 4  „Uzbekistan: Police and Prostitutes in Unholy Alliance". *Institute for War & Peace Reporting*. Qaraldi: 18-sentabr 2011-yil.
6. ↑  *Anjum.* „Excerpts: Lusty Indian men for "boom boom" in Uzbekistan". *Kitaab* (5-noyabr 2013-yil). Qaraldi: 31-yanvar 2018-yil.
7. ↑  „Travelling with the Indian sex tourist to Tashkent in search of 'full enjoyment'". *3 Quarks Daily* (11-dekabr 2014-yil). Qaraldi: 31-yanvar 2018-yil.
8. 1 2  „Uzbekistan: HIV/AIDS Statistics". *The BEARR Trust* (2012). Qaraldi: 31-yanvar 2018-yil.

„Uzbekistan: HIV/AIDS Statistics". *The BEARR Trust*. 2012. Retrieved 31 January 2018.
9. ↑  „In-depth: World AIDS Day 2002". *IRIN*. Qaraldi: 16-sentabr 2011-yil.
10. ↑  „Condom use among sex workers - Percent, 2016". *www.aidsinfoonline.org*.  UNAIDS. 22-iyul 2018-yilda asl nusxadan arxivlandi. Qaraldi: 22-iyul 2018-yil.
11. ↑  „HIV prevalence amongst sex workers". *www.aidsinfoonline.org*.  UNAIDS (2016). 22-iyul 2018-yilda asl nusxadan arxivlandi. Qaraldi: 22-iyul 2018-yil.
12. 1 2  „Uzbekistan 2017 Trafficking in Persons Report". *U.S. Department of State*. 3-iyul 2017-yilda asl nusxadan arxivlandi. Qaraldi: 31-yanvar 2018-yil.

Jamoat mulki Bu maqola jamoat mulki boʻlgan maʼlumotlarni oʻz ichiga oladi*.*
13. ↑  „Uzbekistan 2018 Trafficking in Persons Report". *U.S. Department of State*. 1-avgust 2018-yilda asl nusxadan arxivlandi. Qaraldi: 1-avgust 2018-yil.